《接花》
宋代·方一夔

枝头信手夺春工，要借并州一割功。瓜柳皮粘混金碧，梅桃根割变铅红。

笑谈自分求孙叔，形似应难想孟公。却怪后皇同种橘，过淮便隔马牛风。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。